女友夏天這樣穿!港男指太性感「啲麻甩佬眼甘甘望」 網民:曬命
穿吊帶背心逛街是否太性感?有港男近日在討論區發文,稱女友夏天太熱怕出汗「噏住」,故多數穿吊帶背心或背心出街,「真係有幾少布得幾少布」,認為過分性感,拍拖時見到女友的衣着吸引「麻甩佬」注目十分難受。他曾向女友反映,惟對方指有做好安全措施不會走光,但他仍非常擔心,無奈問「可以點」。網民建議他可購買輕便外套給女友,但認為他不應管女友衣着,「畀其他人睇吓唔會蝕底嘅」、「似曬命多過不滿」。
樓主在香港討論區以「
」為題發帖,稱明白香港夏天的濕熱天氣令人難受,女友怕出汗「噏住」,「夏天通常都吊帶或者背心,真係有幾少布得幾少布」,認為過分性感。他平日和女友拍拖,見到「啲麻甩佬成日眼甘甘望住佢」,曾告訴女友別穿太性感,「佢話佢有做好安全措施,唔會走光」。樓主指平日女友晚上獨自回家,他想起背心打扮就會提心吊膽,「我都明白着咩係佢自由,但我又控制唔到自己嘅擔心」,無奈問網民怎辦。
不少網民認為樓主應看開點,不應過分管束伴侶,「畀其他人睇吓唔會蝕底嘅,又唔係走光」、「如果你要管佢着咩杉,你就預咗分手」。不少人笑言女友被人注視證明有吸引力,但承認街上多「變態佬」,建議樓主送禮解決,「你買件外套送畀佢,話想佢返屋企要着住」,但部份人質疑樓主是在炫燿,「似曬命多過不滿」。
(香港討論區)